优美诗词20首推荐
1.忆王孙.清明
(去年秋天,父亲去世。今年清明去父坟插柳,思父念父,留拙词一首。)
丝丝细雨润平畴。满眼萋萋泪自流。
新燕低徊怯问由。柳梢柔,解语清风皆怨秋。
2.鹧鸪天.校园所感
(来到曾经工作过的.学校调研,有感而发。)
朗朗书声度碧窗,优游涵咏润初阳。
相逢颔首盈盈立,笑问缘何鬓染霜。
梧叶阔,柳丝长,冬青明亮草含芳。
紫藤花下回廊曲,犹念春风化雨香。
3.农家晚炊
雨后晚霞红,农家烟火升。
卿卿妇长唤,晏晏抱孙翁。
4.夜雨寄母
苦累无须多赘言, 识卓见远胜儿男。
无边暮色无眠雨, 尽诉风霜谈笑间。
5.渔歌子. 绿草茵茵唤子规
(春远逝,留一丝淡淡的忧伤......)
绿草茵茵唤子规,满城烟柳送芳菲。
春已老,梦难追,落英小径彩蝶飞。
6.荷叶杯.农民画
大紫大红明快,豪迈,雅俗融。
荷锄持笔绘乡景,欢庆,意无穷。
7.江南春.沙河游
人袅袅,柳阴阴,沙河芦苇翠,湿地酒旗新。
雍州俗韵集贤醉,衣袂翩翩论古今。
8.临江仙.暮游西河
久慕西河风景异,得暇信步前行。夕阳作伴雨初晴。
青山空伫立,绿水镜无风。
蛙语声声说旧梦,双桥凝望苍穹。清流涵底唱淙淙。
品诗曲堰上,萤火映光明。
9.无题
悠悠洛水映清姿,夹岸榆杨无鸟栖。
天路茫茫尘锁道,斑竹一曲马行迟。
10.题友人桃林照
云朗风清百鸟欢,故园春景总相牵。
寻常陌上疏枝立,人面桃花四月天。
11.赠老师
吟诗赋句喜流觞,醅酒东篱越陌香。
闻道恰逢三月雨,鹿鸣笙瑟满园芳。
12.雨后
萧萧夏雨晚来急,野径花横三两枝。
朝露未晞凝玉蕊,只因无处寄相思。
13.咏家乡
一梁北上是壶山,天堑双沟古旱塬。
莫道乡偏叹孤岛,钟灵毓秀梓桑贤。
14、浣溪沙.端阳
丝带飘飞粽叶香,神州处处话端阳,夜深犹望汨罗江。
天问百题成逸响,九歌十曲铸华章,怀沙一首古今殇。
注:
①《天问》是屈原的代表作,全诗373句,1560字,完全以问句构成,一口气对天、对地、对自然、对社会、对历史、对人生提出173个问题,被誉为是“千古万古至奇之作”。
②《九歌》包括11章,是屈赋中最精、最美、最富魅力的诗篇。
③《怀沙》是屈原的绝命诗。
15.送别
抬眼语凝幽,低眉欲掩羞。
朝霞依暖树,落日恋清流。
切切别情重,卿卿细语柔。
相邀风雨路,执手忆春秋。
16.江城子.乡忆
绿树红盅映画墙。小池塘,柳丝长。
岸草斜阳,稚子唤牛羊。
野叟低头挑篓过,青烟漫漫,碧桐香。
17.偶感
去年秋夜泣清笳,风舞寒林伴暮鸦。
落叶盈窗帘未系,漫擎玉盏望流霞。
18.忆旧
暮来村舍笼轻纱,雨落檐牙杼不乏。
紫雾青烟闲倚座,绿茶伴客话桑麻。
19.捣练子.小池
拂细柳,皱清波,断续残阳断续歌。
稚子寻虫轻脚过,野花逸草映肥鹅。
20.自题诗
壶山洛水气如云,光武师传毓秀林。
曾慕羲之赋觞序,也学怀素写蕉文。
杏坛一醉红颜老,诗苑常痴墨笔新。
闻道多年方解惑,有情日月自留春。